b'\n_START_ARTICLE_\nCupa Rom\xc3\xa2niei 1933-1934\n_START_PARAGRAPH_\nEdi\xc8\x9bia 1933-1934 a fost prima edi\xc8\x9bie a Cupei Rom\xc3\xa2niei. \xc3\x8en competi\xc8\x9bie s-au \xc3\xaenscris 68 de echipe, 52 dintre acestea fiind din afara primului e\xc8\x99alon. Pentru \xc3\xaenscriere nu a fost perceput\xc4\x83 nicio tax\xc4\x83, permi\xc8\x9b\xc3\xa2nd astfel participarea c\xc3\xa2t mai multor echipe. Echipele din Divizia A au intrat \xc3\xaen competi\xc8\x9bie \xc3\xaen \xc8\x99aisprezecimile de final\xc4\x83. Au existat dou\xc4\x83 meciuri ce s-au rejucat: meciul din \xc8\x99aisprezecimi UDR Re\xc8\x99i\xc8\x9ba - Juventus Bucure\xc8\x99ti respectiv finala Ripensia Timi\xc8\x99oara - Universitatea Cluj. \xc3\x8en ambele cazuri, rejucarile nu au adus schimb\xc4\x83ri privind c\xc3\xa2\xc8\x99tig\xc4\x83torul, ci doar privind scorul meciurilor. \xc3\x8en cazul finalei Federa\xc8\x9bia a \xc8\x9binut cont de obiec\xc8\x9biunea clujenilor de a juca pe teren neutru \xc8\x99i a stabilit loc de disputa Stadionul ONEF din Bucure\xc8\x99ti._NEWLINE_Prima c\xc3\xa2\xc8\x99tig\xc4\x83toare a Cupei Rom\xc3\xa2niei a fost Ripensia Timi\xc8\x99oara. Trofeul a fost \xc3\xaenm\xc3\xa2nat de Alexandru Vaida Voievod, pre\xc8\x99edintele Consiliului de Mini\xc8\x99tri, c\xc4\x83pitanului timi\xc8\x99orenilor, Silviu Bindea.'